ఆసనాస్థి

ఆసనాస్థి (Ischium) కటి ప్రాంతంలోని ఒక ఎముక. ఇస్కియం అనేది తుంటి ఎముక  దిగువ,  వెనుక భాగాన్ని ఏర్పరిచే జత ఎముక.

ఇలియం క్రింద మరియు ప్యూబిస్ వెనుక ఉన్న ఇది, సంలీనం వల్ల కోక్సల్ ఎముక ఏర్పడే మూడు ప్రాంతాలలో ఒకటి. ఈ ప్రాంతం  పై భాగం అసిటాబులంలో దాదాపు మూడింట ఒక వంతు ఉంటుంది.

 నిర్మాణం 
ఇస్కియం మూడు భాగాలతో రూపొందించబడింది - శరీరం (బాడీ), పూర్వోత్తర రామస్ (ఎముక యొక్క శాఖ),  నిమ్న రామస్. శరీరంలో స్పైన్ అని పిలువబడే ఒక ముల్లు వంటి భాగం ఉంటుంది, అక్కడినుంచే సుపీరియర్ జెమెల్లస్ అనే కండరం ప్రారంభమవుతుంది. ఈ స్పైన్‌కి కింద చిన్న వంకరలాగా ఉండేది లెసర్ సైయాటిక్ నాచ్. దీని వెనుక భాగంలో మందంగా, గట్టిగా ఉండే ఇస్కియల్ ట్యూబెరోసిటీ ఉంటుంది. మనం గట్టిగా ఉన్న ఉపరితలంపై కూర్చునప్పుడు మన శరీర బరువును మోసేది ఈ భాగమే, అలాగే వేళ్లపై కూర్చుంటే కూడా ఇది సులభంగా అనిపిస్తుంది. ఈ భాగం ఇన్‌ఫీరియర్ జెమెల్లస్ కండరానికి,  హామ్‌స్ట్రింగ్ కండరాలకు ఆరంభ స్థలం. పూర్వోత్తర రామస్ అంతర్గత, బాహ్య ఆబ్ట్యూరేటర్ కండరాల ఏర్పాటుకు సహాయపడుతుంది. క్రింది రామస్ అడడక్టర్ మ్యాగ్నస్, గ్రాసిలిస్ కండరాల కొన్ని భాగాలకు ఆరంభంగా పనిచేస్తుంది. క్రింది రామస్ ముందుభాగంలో ప్యూబిస్ ఎముకతో కలుస్తుంది. ఇది హిప్ ఎముకలో (కాక్సల్ బోన్) అత్యంత బలమైన భాగం.

 శరీరం (బాడీ) 
ఇస్కియం యొక్క శరీరం (బాడీ) హిప్ సాకెట్‌ (అసెటాబులమ్) లో 2\5 వ వంతుకు కొంచెం ఎక్కువ భాగాన్ని ఏర్పరస్తుంది. దీని బయటివైపు ఉపరితలం హిప్ సాకెట్‌లోని వంపుతో ఉన్న భాగంలో,  అసెటాబులార్ ఫోసాలో ఒక భాగంలో ఉంటుంది. లోపలి భాగం చిన్న పెల్విస్ గోడలో భాగమై ఉంటుంది. ఇంటర్నల్ ఆబ్ట్యూరేటర్ కండరంలోని కొన్ని తంతువులు ఇక్కడి నుండి ప్రారంభమవుతాయి. బాడీ యొక్క బయట భాగానికి ఎలాంటి కండరాలు జత కావు.

ముందు వైపు అంచు చిన్నగా బయటికి పొంగిన భాగాన్ని (పోస్టీరియర్ ఆబ్ట్యూరేటర్ ట్యూబర్కిల్) ఏర్పరుస్తుంది. వెనుక వైపు అంచులో పలుచగా, కొంచెం పదునైన త్రిభుజాకారపు ముల్లు లాంటి భాగం ఉంటుంది, దీన్నే ఇస్కియల్ స్పైన్ అంటారు. ఇక్కడ నుంచి సుపీరియర్ జెమెల్లస్ కండరం ప్రారంభమవుతుంది.

ఈ స్పైన్‌కు పై భాగంలో పెద్ద నాచ్‌ను గ్రేటర్ సైయాటిక్ నాచ్ అంటారు. స్పైన్‌కు కింద చిన్న నాచ్‌ను లెసర్ సైయాటిక్ నాచ్ అంటారు.

 సుపీరియర్ రామస్ (ఇస్కియం పైన గల రామస్) 
సుపీరియర్ రామస్ శరీరం (బాడీ) నుండి కిందకి,  వెనక్కి విస్తరిస్తుంది. దీనికి మూడు ఉపరితలాలు ఉంటాయి:  బయటి, లోపలి,  వెనుక.

 బయటి ఉపరితలం:  ఇది చతురస్రాకారంలో ఉంటుంది.

 పై భాగంలో ఎక్స్‌టర్నల్ ఆబ్ట్యూరేటర్ కండరపు టెండన్ ఉండే గాటు ఉంటుంది.
 కింద భాగంలో ఇది ఇన్‌ఫీరియర్ రామస్‌కు కొనసాగుతుంది.
 ముందు భాగంలో ఇది ఆబ్ట్యూరేటర్ ఫోరమేన్ దగ్గర ఉంటుంది.
 వెనుక భాగంలో గట్టి అంచు వెనుక ఉపరితలం నుండి దీన్ని వేరు చేస్తుంది.

ఈ ఉపరితలం క్వాడ్రాటస్ ఫెమోరిస్, ఎక్స్‌టర్నల్ ఆబ్ట్యూరేటర్ మరియు అడడక్టర్ మ్యాగ్నస్ కండరాల రెండు భాగాలకు ఆరంభ స్థలం ఇస్తుంది.

 లోపలి ఉపరితలం:  ఇది చిన్న పెల్విస్ గోడలో భాగంగా ఉంటుంది.

 ముందు భాగం ఆబ్ట్యూరేటర్ ఫోరమేన్ దగ్గర ఉంటుంది.
 కింద భాగంలో పదునైన అంచు ఉంటుంది, ఇది సాక్రోట్యూబెరస్ లిగమెంట్ ఒక భాగానికి,  ట్రాన్స్‌వర్స్ పెరినియల్, ఇస్కియోకావెర్నోసస్ కండరాలకు ఆరంభం ఇస్తుంది.

 వెనుక భాగం:  ఇది పెద్దగా ఉబ్బిన ప్రాంతాన్ని, అంటే ఇస్కియల్ ట్యూబెరోసిటీ ను ఏర్పరుస్తుంది. ఇక్కడి నుంచే హామ్‌స్ట్రింగ్ కండరాలు మొదలవుతాయి.

 ఇన్‌ఫీరియర్ రామస్ (ఇస్కియం  క్రింది రామస్) 
ఇన్‌ఫీరియర్ రామస్ పలుచగా, తట్టుగా ఉండే భాగం. ఇది పై రామస్ నుండి పైకి వెళ్లి ప్యూబిస్ యొక్క ఇన్‌ఫీరియర్ రామస్‌తో కలుస్తుంది (వయోజనుల్లో ఈ కలయిక ఒక పైకి లేచిన గీతలా కనిపిస్తుంది).

 బయటి ఉపరితలం: ఇది అనిశీతంగా ఉంటుంది ఎందుకంటే ఇక్కడ ఆబ్ట్యూరేటర్ ఎక్స్‌టెర్నస్ మరియు అడడక్టర్ మ్యాగ్నస్ కండరాల భాగాలు జత అవుతాయి.
 లోపలి ఉపరితలం:  పెల్విస్ ముందు గోడలో భాగంగా ఉంటుంది.
 మీడియల్ అంచు:  ఇది మందంగా, గట్టిగా, కొద్దిగా బయటకు తిరిగినట్లుగా ఉంటుంది. ఇది పెల్విక్ అవుట్‌లెట్‌లో భాగంగా పనిచేస్తుంది. ఇది రెండు రిడ్జ్‌లు, వాటి మధ్య ఖాళీ ఉంటుంది.  ఈ రిడ్జ్‌లు ప్యూబిస్ ఎముకలోనివి కొనసాగుతాయి.  ఇక్కడ పెరినియల్ ఫేషియా, ట్రాన్స్‌వర్స్ పెరినియల్ కండరం, ఇస్కియోకావెర్నోసస్, అలాగే పురుషుల్లో క్రస్ పెనిస్ లేదా మహిళల్లో క్రస్ క్లిటోరిడిస్ జత అవుతాయి.
 లేటరల్ అంచు:  ఇది పలుచగా, పదునుగా ఉండి ఆబ్ట్యూరేటర్ ఫోరమేన్ లోపలి అంచులో భాగమవుతుంది.

 క్లినికల్ ప్రాముఖ్యత 
ఇస్కియల్ ట్యూబెరోసిటీ వద్ద అవల్షన్ ఫ్రాక్షర్ (ఎముక నుండి భాగం చీలిపోవడం) జరగవచ్చు.

హిప్ ఎముక అవల్షన్ ఫ్రాక్షర్లు ఎక్కువగా కౌమార దశలో, యువకుల్లో కనిపిస్తాయి. స్ప్రింటింగ్, ఫుట్‌బాల్‌లో కిక్ వేయడం, సాకర్, హర్డిల్స్ జంప్ చేయడం, బాస్కెట్‌బాల్, మార్షల్ ఆర్ట్స్ వంటి  ఆకశ్మిక వేగం పెరగడం లేదా తగ్గడం జరిగే క్రీడలలో  ఇవి జరిగే అవకాశాలు ఎక్కువగా ఉంటాయి.

ఇలాంటి ఫ్రాక్షర్లు రెండవ స్థాయి అస్సిఫికేషన్ సెంటర్స్ లేని ఎముకల పైభాగాల వద్ద (tubercles) జరుగుతాయి.

అవల్షన్ ఫ్రాక్షర్లు సాధారణంగా కండరాలు అంటుకునే చోట జరుగుతాయి:

 ఆంటీరియర్ సుపీరియర్ ఇలియాక్ స్పైన్
 ఆంటీరియర్ ఇన్‌ఫీరియర్ ఇలియాక్ స్పైన్
 ఇస్కియల్ ట్యూబెరోసిటీస్
 ఇస్కియోప్యూబిక్ రామై

ఈ పరిస్థితుల్లో, కండరం లేదా లిగమెంట్ అంటుకున్న చిన్న ఎముక ముక్క ప్రధాన ఎముక నుండి పీల్చివేయబడుతుంది (చీలిపోతుంది).

 ఇస్కియల్ బర్సైటిస్ 
ఇస్కియల్ బర్సైటిస్ (weaver’s bottom అని కూడా అంటారు) అనేది గ్లూటియస్ మాక్సిమస్ కండరం మరియు ఇస్కియల్ ట్యూబెరోసిటీ మధ్య ఉన్న సినోవియల్ బర్సా వాపు.

ఇది సాధారణంగా గట్టిగా ఉన్న ఉపరితలంపై ఎక్కువసేపు కూర్చోవడం వలన ఏర్పడుతుంది.

 మూలాలు 

 బాహ్య లంకెలు 

  - "The Male Peniel: Hip Bone"


వర్గం:ఎముకలు